Umuziki gakondo w'u Rwanda

Mu Rwanda, umuziki ufatwa nk’umuyoboro w’ingenzi abanyarwanda bo hambere banyuzagamo ubutumwa butandukanye. N'ikimenyimenyi, kuva umwana akiri muto yaririmbirwaga 

indirimbo zimufasha kuruhuka ndetse no mu gihe cyo gukina, hari indirimbo z’ababaga mu matorero cyane cyane urubyiruko n’abagabo babaga bakereye itabaro bitwaga intore. Ibi n’ibindi byinshi byerekana ko mu buzima abanyarwanda babagaho kera, umuziki wari ufite uruhare rukomeye.

Ubundi akenshi indirimbo n’imbyino ni ibintu byajyanaga kuko abanyarwanda babyinaga banaririmba.

## Akamaro k’umuziki mu mibereho y’abanyarwanda

Mu rwego rwo gutambutsa ubutumwa bunyuranye, abanyarwanda babanzaga kuvuza ingoma ndetse n’iyo umwami yibamburaga, havuzwaga ingoma y’indamutsa bigakurikirwa n’injyana y’umugendo ubwo uwo mwami w'u Rwanda yabaga arambagira mu bwami bwe ndetse no mu gihe yabaga agiye kuryama hagacurangwa inanga. Umuziki wifashishwaga mu bihe bitandukanye byaba iby'akababaro n'iby'ibyishimo. 

Mu Rwanda, hari umuziki wari wihariwe n’ibyiciro by’imyuga y’abaturage nk’ikinimba cyakundaga kubyinwa n’abahinzi mu gihe aborozi bavugaga amazina y’inka noneho abahigi bakagira amahigi.

Akenshi usanga ubwo babaga bishimye, abanyarwanda barakundaga kuririmba banacuranga ari na ko bakoma amashyi banavuza impundu.

## Ibikoresho bya muzika

Kera abanyarwanda bakundaga kuririmba, kubyina no gucuranga cyane cyane bifashishije ibikoresho binyuranye nk’Umuduri, Inanga, Umwirongi, Insengo, Ihembe, Ikondera, ikembe, amayugi n’ingoma.
## Abahanzi n’amatorero gakondo
* Rujindiri uzwi cyane nk’umuhanga mu gucuranga inanga 
*Mushabizi Jean Marie Vianney wamenyekanye mu ndirimbo nka ‘Zaninka’
*KIRUSU Tomasi
*Cecile Kayirebwa
*Sentore Athanase
*Muhire Theogene
*Sentore Jules
*Nzayisenga Sophie
*Karasira Clarisse
*Masamba
*Muyango
*Ngarukiye Daniel
*Itorero ry’Igihugu Urukerereza
*Itorero Inganzo ngari
*Itorero Inyamibwa
*Itorero Imena Cultural Troupe
*Itorero Ibihame
*Itorero Indashyikirwa

## Inkomoko y’ibiri muri iyi nyandiko



## Reba kandi

* Approche interdisciplinaire des musiques pygméesSusanne Furniss-Yacoubi https://tel.archives-ouvertes.fr/tel-00296651/document 
*Inanga, a song of survival in a daughter’s Rwanda https://www.globalmusicarchive.org/Inanga/Inanga_Program_Notes.pdf
*Abahanzi ba gakondo https://web.archive.org/web/20211128090056/http://www.impamba.com/tag/abahanzi-ba-gakondo/
*Abahanzi baririmba mu buryo bwa gakondo bakwiye gushimirwa “Kayiranga Merchiore”  https://www.rugari.net/2020/02/09/abahanzi-baririmba-mu-buryo-bwa-gakondo-bakwiye-gushimirwa-kayiranga-merchiore/
*Ihuriro ry’abahanzi b’injyana gakondo ryamaze kubona abayobozi bashya https://www.rwandamagazine.com/umuco/article/ihuriro-ry-abahanzi-b-injyana-gakondo-ryamaze-kubona-abayobozi-bashya
*Umukambwe Athanase Sentore yitabye Imana, https://web.archive.org/web/20210214145044/https://mobile.igihe.com/imyidagaduro/muzika/abahanzi/sentore/amakuru-1088/umukambwe-athanase-sentore-yitabye-imana
*Athanase Sentore yahambwe mu Rwanda https://www.bbc.com/gahuza/mobile/amakuru/2012/03/120326_rdasentoreburial
*Jules Sentore on his musical journey and upcoming concert, ‘Inganzo Yaratabaye’ https://www.newtimes.co.rw/entertainment/sentore-concert-inganzo
*CLARISSE KARASIRA (Artist Biography, Lyrics and Albums) https://afrikalyrics.com/artist/clarisse-karasira